Tolong jelaskan mengenai Jalan cerita dari Love's Unending Legacy dalam bahasa melayu

Missie (Erin Cottrell) meninggalkan Tettsford Junction setelah kematian suaminya yang ditembak semasa meleraikan pergaduhan di sebuah bar dan kembali ke kampung halamannya. Missie dan anaknya, Maddy (Brett Coker) tinggal berdua sehinggalah secara tidak dirancang, Missie mengambil seorang anak yatim untuk dibela. Belinda (Holliston Coleman) terpaksa merahsiakan hubungannya dengan adiknya, Jacob (Braeden Lemasters) supaya mereka dapat mencari insan yang boleh menjaga mereka secara berasingan. Jacob tinggal bersama sepasang suami isteri yang bekerja di ladang dan mengambil Jacob untuk menjadi buruh mereka sahaja. Belinda sentiasa mencuri makanan dan keluar malam secara sembunyi sehinggalah diketahui oleh Missie. Pada suatu malam, Missie mengekori Belinda dan mendapati bahawa Belinda memberi makanan itu kepada adiknya. Apabila ditanya, Belinda memberitahu bahawa Jacob tidak diberi makan dan sering dipukul oleh pasangan Pettis. Missie berjanji kepada Belinda untuk membawa Jacob pulang dan menjadi sebahagian keluarga mereka. Dalam masa sama, Missie berperang dengan perasaannya. Beliau mencintai Sherif Zach Tyler (Victor Browne) tetapi hidup dalam dilema kerana takut dianggap curang terhadap suaminya yang telah meninggal dunia.